बिजली की घोषित कटौती के बाद शुरू होने वाली अघोषित कटौती लोगों के लिए मुसीबत बनी है। सुबह चार से छह बजे तक दो घंटे कटौती के अलावा दोपहर दो से तीन बजे तक आपात कटौती शुरू हो जाती है। शाम सात बजते ही फिर रूटीन कटौती शुरू हो जाती है जो रात 11 बजे समाप्त हो पाती है। इसके बाद शुरू होने वाला फाल्टों का सिलसिला सारी रात जारी रहता है। शहर वासियों को बमुश्किल 10-11 घंटे ही बिजली मिल पा रही है। हालत यह है कि कटौती के बाद जैसी ही आपूर्ति शुरू होती है फाल्टों की भरमार शुरू हो जाती है। फाल्टों को खोजने और उनकी मरम्मत में घंटों गुजर जाते है। अधाधुंध कटौती ने शहर वासियों को बेहाल कर रखा है।